CELEX: 52010XG1203(01)
Language: ro
Date: 2010-11-19
Title: Concluziile Consiliului din 19 noiembrie 2010 privind agendele de politici la nivel european și internațional privind copiii, tineretul și drepturile copiilor

3.12.2010   
            
            
               RO
            
            
               Jurnalul Oficial al Uniunii Europene
            
            
               C 326/1
            
         Concluziile Consiliului din 19 noiembrie 2010 privind agendele de politici la nivel european și internațional privind copiii, tineretul și drepturile copiilor
   2010/C 326/01
   CONSILIUL UNIUNII EUROPENE,
   1.   REAMINTIND:
   
               —
            
            
               articolul 3 alineatul (3) din Tratatul privind Uniunea Europeană;
            
         
               —
            
            
               Rezoluția Consiliului din 27 noiembrie 2009 privind un cadru reînnoit pentru cooperarea europeană în domeniul tineretului (2010-2018), care afirmă că ar trebui luată în considerare, acolo unde este cazul, o dimensiune de politică referitoare la copii, cu privire la drepturile și protecția acestora, ținând seama de faptul că viața și perspectivele de viitor ale tinerilor sunt influențate în mod semnificativ de oportunitățile, sprijinul și protecția primite în copilărie;
            
         
               —
            
            
               Comunicarea Comisiei Europene din 4 iulie 2006, „Către o strategie a UE privind drepturile copilului” (1).
            
         2.   IA ACT:
   
               —
            
            
               de informarea Președinției privind agendele de politici la nivel european și internațional privind copiii, tineretul și drepturile copiilor (2);
            
         
               —
            
            
               de măsurile luate în domeniul tineretului pentru a promova dreptul copiilor și tinerilor de a participa la procesul decizional care le afectează viețile.
            
         3.   SUBLINIAZĂ:
   
               —
            
            
               importanța crucială a eforturilor depuse în privința copiilor, tineretului și drepturilor copiilor.
            
         4.   SALUTĂ:
   
               —
            
            
               intenția Comisiei Europene de a adopta o nouă comunicare în acest domeniu de lansare a unei strategii pentru UE privind drepturile copilului.
            
         5.   ÎN CONSECINȚĂ, ÎNCURAJEAZĂ:
   
               —
            
            
               statele membre să coopereze și să își asume un rol activ în acest domeniu și în cadrul viitoarelor reuniuni internaționale având ca temă drepturile copilului, atât la nivel de experți, cât și la nivel de miniștri.
            
         
      (1)  COM(2006) 367 final.
   
      (2)  Documentul 14855/10.